CELEX: 32007D0609
Language: sk
Date: 2007-09-10 00:00:00
Title: 2007/609/ES: Rozhodnutie Komisie z  10. septembra 2007 o stanovení opatrení oprávnených na financovanie Spoločenstva v rámci programov boja proti organizmom škodlivým pre rastliny alebo rastlinné výrobky vo francúzskych zámorských departmánoch, na Azorách a na Madeire [oznámené pod číslom K(2007) 4140]

15.9.2007   
            
            
               SK
            
            
               Úradný vestník Európskej únie
            
            
               L 242/20
            
         
      ROZHODNUTIE KOMISIE
   
   z 10. septembra 2007
   o stanovení opatrení oprávnených na financovanie Spoločenstva v rámci programov boja proti organizmom škodlivým pre rastliny alebo rastlinné výrobky vo francúzskych zámorských departmánoch, na Azorách a na Madeire
   [oznámené pod číslom K(2007) 4140]
   (Iba francúzske a portugalské znenie je autentické)
   (2007/609/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 247/2006 z 30. januára 2006 o osobitných opatreniach v oblasti poľnohospodárstva v najvzdialenejších regiónoch Únie (1), a najmä na článok 17 ods. 3 prvý pododsek druhú vetu,
   keďže:
   
               (1)
            
            
               Z klimatických podmienok a zo špecifickosti škodlivých organizmov vyskytujúcich sa na Azorách a na Madeire vyplývajú osobitné problémy týkajúce sa fytosanitárneho stavu poľnohospodárskych plodín. Príslušné členské štáty prijali programy boja proti týmto organizmom.
            
         
               (2)
            
            
               Nariadením (ES) č. 247/2006 sa prijali nové pravidlá pre príspevky Spoločenstva na fytosanitárne opatrenia v najvzdialenejších regiónoch Únie. Z toho dôvodu by sa mali znova zadefinovať opatrenia, pre ktoré prichádza do úvahy financovanie francúzskych zámorských departmánov, Azor a Madeiry, zo strany Spoločenstva, ako aj výdavky oprávnené na finančnú pomoc.
            
         
               (3)
            
            
               Rozhodnutie Komisie 93/522/EHS z 30. septembra 1993 o určení opatrení oprávnených na financovanie Spoločenstva v rámci programov kontroly organizmov škodlivých pre rastliny alebo rastlinné výrobky vo francúzskych zámorských departmánoch, na Azorách a na Madeire (2), by sa preto malo nahradiť.
            
         
               (4)
            
            
               Smernicou Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (3) sa stanovujú ochranné opatrenia proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva.
            
         
               (5)
            
            
               Rozhodnutie 93/522/EHS by sa preto malo zrušiť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Opatrenia programov boja proti škodlivým organizmom vo francúzskych zámorských departmánoch, na Azorách a na Madeire, ktoré sú oprávnené na finančnú pomoc Spoločenstva v súlade s článkom 17 ods. 1 nariadenia (ES) č. 247/2006, sú definované v prílohe k tomuto nariadeniu.
   Tieto opatrenia sa týkajú všetkých programov boja proti škodlivým organizmom v zmysle článku 2 ods. 1 písm. e) smernice 2000/29/ES alebo ich častí.
   Článok 2
   Rozhodnutie 93/522/EHS sa zrušuje.
   Odkazy na zrušené rozhodnutie sa považujú za odkazy na toto rozhodnutie.
   Článok 3
   Toto rozhodnutie sa uplatňuje od 1. januára 2007.
   Článok 4
   Toto rozhodnutie je určené Francúzskej republike a Portugalskej republike.
   
      V Bruseli 10. septembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 42, 14.2.2006, s. 1. Nariadenie zmenené a doplnené nariadením (ES) č. 2013/2006 (Ú. v. EÚ L 384, 29.12.2006, s. 13).
   
      (2)  Ú. v. ES L 251, 8.10.1993, s. 35. Rozhodnutie zmenené a doplnené rozhodnutím 96/633/ES (Ú. v. ES L 283, 5.11.1996, s. 58).
   
      (3)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2007/41/ES (Ú. v. EÚ L 169, 29.6.2007, s. 51).
   
      PRÍLOHA
      OPRÁVNENÉ OPATRENIA A VÝDAVKY
      ČASŤ A
      Oprávnené Opatrenia
      
                  1.
               
               
                  Opatrenia týkajúce sa poznatkov o miestnom fytosanitárnom stave:
                  
                              a)
                           
                           
                              oficiálne štúdie a zisťovania na získanie lepších poznatkov o miestnej situácii v oblasti škodlivých organizmov:
                              
                                          i)
                                       
                                       
                                          mapovanie škodlivých organizmov;
                                       
                                    
                                          ii)
                                       
                                       
                                          hodnotenie ekonomického vplyvu škodlivých organizmov;
                                       
                                    
                                          iii)
                                       
                                       
                                          hodnotenie rizika ďalšieho vývoja škodlivých organizmov;
                                       
                                    
                        
                              b)
                           
                           
                              štúdie a zisťovania na ďalšie zabezpečenie dohľadu nad zónami, ktoré sa majú chrániť proti zavlečeniu škodlivých organizmov.
                           
                        
            
                  2.
               
               
                  Preventívne opatrenia proti organizmom škodlivým pre rastliny alebo rastlinné výrobky:
                  
                              a)
                           
                           
                              preventívne opatrenia v súvislosti s rastlinami, rastlinnými výrobkami a inými produktmi v prípade podozrenia na nákazu;
                           
                        
                              b)
                           
                           
                              inšpekcie fariem na zabezpečenie dodržiavania fytosanitárnych požiadaviek v prípade rastlín a rastlinných výrobkov;
                           
                        
                              c)
                           
                           
                              organizovanie oficiálnych sietí na zisťovanie fytosanitárneho stavu a sietí včasného varovania proti napadnutiu plodín škodlivými organizmami;
                           
                        
                              d)
                           
                           
                              oficiálne laboratórne alebo terénne pokusy na výskum možností, ako zabrániť škodám spôsobeným škodlivými organizmami alebo ich obmedziť:
                              
                                          i)
                                       
                                       
                                          výskum rezistentných odrôd;
                                       
                                    
                                          ii)
                                       
                                       
                                          výskum chemických alebo biologických metód boja proti škodlivým organizmom alebo profylaktických metód;
                                       
                                    
                                          iii)
                                       
                                       
                                          štúdie týkajúce sa biológie škodlivých organizmov;
                                       
                                    
                        
                              e)
                           
                           
                              štúdie týkajúce sa zlepšovania metód diagnostiky škodlivých organizmov.
                           
                        
            
                  3.
               
               
                  Liečebné opatrenia proti organizmom škodlivým pre rastliny alebo rastlinné výrobky:
                  
                              a)
                           
                           
                              realizácia oficiálnych programov na kolektívny boj proti organizmom škodlivým pre plodiny a prírodnú flóru vrátane lesov;
                           
                        
                              b)
                           
                           
                              liečebné opatrenia v prípade rastlín a rastlinných výrobkov:
                              
                                          i)
                                       
                                       
                                          zničenie;
                                       
                                    
                                          ii)
                                       
                                       
                                          fumigácia, ošetrenie;
                                       
                                    
                                          iii)
                                       
                                       
                                          laboratórne testy.
                                       
                                    
                        
            
                  4.
               
               
                  Opatrenia technickej podpory pre programy boja proti organizmom škodlivým pre rastliny a rastlinné výrobky:
                  
                              a)
                           
                           
                              vybavenie a prevádzkovanie laboratórií, ktoré diagnostikujú alebo zisťujú škodlivé organizmy pre úradné orgány v najvzdialenejších regiónoch Spoločenstva;
                           
                        
                              b)
                           
                           
                              pomoc pri zriaďovaní a prevádzkovaní výrobných jednotiek pre biologický boj;
                           
                        
                              c)
                           
                           
                              pomoc pri zriaďovaní a prevádzkovaní zariadení na fumigáciu a skladov rastlín a rastlinných výrobkov, ktoré sú predmetom fytosanitárnych kontrol rastlín;
                           
                        
                              d)
                           
                           
                              technická odborná príprava personálu zodpovedného za programy boja proti škodlivým organizmom;
                           
                        
                              e)
                           
                           
                              realizácia oficiálnych informačných kampaní pre poľnohospodárov alebo verejnosť o kolektívnych alebo individuálnych metódach boja proti škodlivým organizmom vrátane:
                              
                                          i)
                                       
                                       
                                          budovania a rozvoja informačných sietí týkajúcich sa fytosanitárneho stavu rastlín (akákoľvek forma);
                                       
                                    
                                          ii)
                                       
                                       
                                          organizovania odbornej prípravy pre poľnohospodárov;
                                       
                                    
                                          iii)
                                       
                                       
                                          organizovania oficiálnych informačných stretnutí s poľnohospodármi, verejnosťou a organizáciami, ktorých sa programy boja proti škodlivým organizmom týkajú.
                                       
                                    
                        
            ČASŤ B
      Oprávnené Výdavky
      
                  1.
               
               
                  Personálne náklady na určité služby v rámci zmlúv o poskytovaní služieb
               
            
                  2.
               
               
                  Spotrebné materiály a vybavenie používané na realizáciu opatrení
               
            
                  3.
               
               
                  Nákup služieb alebo prenájom dopravných zariadení, ak sú potrebné na realizáciu opatrení